
Χαρακτήρας:

•
Παγκόσμιο ντεμπούτο της BMW Concept X6 ActiveHybrid – συνδυάζει τη σημαντικά αυξημένη απόδοση με τη Γνήσια Οδηγική Απόλαυση που αποτελεί σήμα κατατεθέν της BMW.

•
Η στενή και άμεση σχέση φιλοσοφιών που συνδυάζουν το νέο Sports Activity Coupé με την πρωτοποριακή τεχνολογία ActiveHybrid της BMW επιτυγχάνει ένα αυθεντικό πάντρεμα σχεδίασης και τεχνολογίας από κάθε άποψη. Οι δυνατότητες του συστήματος ActiveHybrid της BMW βρίσκουν το πιο πρόσφορο πεδίο εφαρμογής στη μοναδική φιλοσοφία του Sports Activity Coupé. Αυτή η ολιστική, σφαιρική προσέγγιση δημιουργεί τις προϋποθέσεις για μία εντελώς νέα οδηγική εμπειρία. 

•
BMW Concept X6 ActiveHybrid, η BMW στον κόσμο των υβριδικών αυτοκινήτων.  

•
Η απόδοση του BMW ActiveHybrid είναι μακράν ανώτερη των συμβατικών υβριδικών οχημάτων. Η κατανάλωση καυσίμου και οι εκπομπές ρύπων είναι μέχρι 20% καλύτερες από ενός εφάμιλλου αυτοκινήτου με συμβατική τεχνολογία κινητήρων.   

•
Ο συνδυασμός με την πρωτοποριακή υβριδική τεχνολογία επιτυγχάνει την πιο σπορ και δυναμική εκδοχή μιας BMW X Car. Η γνώριμη σχεδιαστική γλώσσα της BMW προβάλλει την ανώτερη δυναμική συμπεριφορά του Sports Activity Coupé και αποτυπώνει οπτικά αυτή την υπεροχή μέσω μιας αυθεντικής εμφάνισης. Πράγματι, η εξεζητημένη αισθητική του αμαξώματος όπου είναι έκδηλα η σπορ κομψότητα μιας BMW Coupé με το εντυπωσιακό DNA μιας BMW X παραπέμπει εμφανώς στην πρωτοποριακή φιλοσοφία παραγωγής/μετάδοσης ισχύος.

  Τεχνολογία:

•
Η οδηγική εμπειρία με την BMW Concept X6 ActiveHybrid βασίζεται στον έξοχο δυναμισμό και τις επιδόσεις στο δρόμο, τυπικά χαρακτηριστικά ενός μοντέλου BMW. Το αυτοκίνητο ανταποκρίνεται άμεσα, αυθόρμητα και με έξοχη ακρίβεια στις εντολές του οδηγού, προσφέροντάς του άριστη πληροφόρηση σε όλες τις περιπτώσεις με κραδασμούς και ακουστικά σήματα, όπως σε ένα αυτοκίνητο με συμβατικό κινητήρα καύσης. 


•
Το BMW ActiveHybrid είναι ένα ιδιαίτερο χαρακτηριστικό της πρωτοποριακής στρατηγικής εξέλιξης EfficientDynamics της BMW για τον κόσμο του σήμερα. Εισάγοντας αυτή την τεχνολογία, η BMW κάνει το επόμενο βήμα στη συνεχή μείωση της κατανάλωσης καυσίμου και των εκπομπών ρύπων. Το BMW ActiveHybrid βασίζεται σε μία αρθρωτή φιλοσοφία που ακολουθεί τη στρατηγική  “Best of Hybrid“ για την ενσωμάτωση των κατάλληλων, βέλτιστων εξαρτημάτων για κάθε περίπτωση σε οχήματα διαφορετικής φιλοσοφίας. 

•
Σε συνεργασία με το ενεργό κιβώτιο δύο προγραμμάτων (two-mode) η φιλοσοφία αυτή, μέσω ηλεκτρικής υποστήριξης, προσφέρει δύο προγράμματα λειτουργίας, ένα για την εκκίνηση και τη λειτουργία σε χαμηλές ταχύτητες και ένα για υψηλότερες ταχύτητες. Αυτό διασφαλίζει βέλτιστη χρήση της ροπής που παράγεται ανάλογα με τις οδηγικές συνθήκες. 

•
Το πρωτοποριακό ενεργό κιβώτιο δύο προγραμμάτων επιτρέπει μεταβλητή μετάδοση ισχύος μέσω διαχωριστή ισχύος που ενσωματώνει πλανητικά σετ γραναζιών. Επιπλέον, το ενεργό κιβώτιο περιλαμβάνει ένα σύστημα ηλεκτρικής μετάδοσης και επιτρέπει στο όχημα να κινείται με σταθερές σχέσεις μετάδοσης μέσω ενός και μόνο συστήματος. Αυτό συνδυάζει πρωτοποριακά και έξυπνα την ισχύ και απόδοση του κινητήρα καύσης με το σύστημα ηλεκτροκίνησης.    
Εξωτερική σχεδίαση:

•
Το δυναμικό αμάξωμα του αυτοκινήτου συνδυάζεται ομαλά και αρμονικά με τη χαμηλωμένη οροφή. Αυτή η χυτή γραμμή οροφής αποτελεί χαρακτηριστικό στοιχείο της coupé σιλουέτας, όπως άλλωστε και ο κοντός εμπρός πρόβολος, το μακρύ μεταξόνιο και ο μακρύς πίσω πρόβολος. 

•
Σχεδιαστικά, η BMW Concept X6 ActiveHybrid δανείζεται το DNA και τα ‘γονίδια’ της φιλοσοφίας της BMW X. Η οπτική ισορροπία των εμπρός και πίσω τροχών που είναι εμφανής σε άποψη προφίλ παραπέμπει στην έξυπνη τεχνολογία xDrive all-wheel-drive της BMW.

•
Το δεύτερο κυρίαρχο στοιχείο στη σχεδίαση του αμαξώματος είναι ο σαφής οπτικός προσανατολισμός προς τους τροχούς, οι μυώδεις θόλοι και οι μεγάλοι τροχοί που καταδεικνύουν σταθερότητα και κράτημα του αυτοκινήτου. 

•
Η δυναμικά ανερχόμενη πλαϊνή γραμμή και η αυξανόμενη απόσταση ανάμεσα στη μεσαία και τη γραμμή των μαρσπιέ προς το πίσω τμήμα, δημιουργούν ένα δυναμικό, σφηνοειδές σχήμα 

•
Η εντυπωσιακή φυσιογνωμία με σαφή έμφαση στο πλάτος του αυτοκινήτου έχει τη χαρακτηριστική έκφραση μοντέλου BMW X, που τονίζεται περαιτέρω με την τεράστια μάσκα της BMW οποία λειτουργεί σαν αεραγωγός με στιβαρές γρίλιες. 

•
Το καπό του κινητήρα φέρει καθαρές καμπύλες που υποδιαιρούνται από πτυχές οι οποίες καταλήγουν στη μάσκα BMW όπως και η δυναμική καμπύλη οροφής με τις γνώριμες κρυστάλλινες επιφάνειες BMW. 

•
Η μοναδική σχεδίαση των κολόνων D εκφράζει δύναμη και σταθερότητα. Η πρωτοποριακή αισθητική των πίσω φώτων τονίζει το πλάτος του αυτοκινήτου, ενώ οι οριζόντιες γραμμές αναδεικνύουν το φαρδύ μετατρόχιο.

•
Η υποδαπέδια προστασία μπροστά και πίσω αποτελείται από ‘βουρτσισμένο’ αλουμίνιο, με το πίσω υποδαπέδιο πάνελ να μετατοπίζεται προς τα έξω, ώστε να καλύπτει τις απολήξεις εξαγωγής της BMW Concept X6 ActiveHybrid όταν κινείται μόνο με ηλεκτρική ισχύ.  

•
Τα διακοσμητικά μαρσπιέ θυρών με μπλε λωρίδες και το λογότυπο “BMW ActiveHybrid” παραπέμπουν στη μοναδική φιλοσοφία κίνησης αυτού του επίσης μοναδικού αυτοκινήτου. Το ανοιχτό χρώμα του αμαξώματος, από την άλλη, δημιουργεί εμφανή αντίθεση με τα φιμέ κρύσταλλα των παραθύρων, ενώ οι ζάντες 21-ιντσών υιοθετούν πρωτοποριακή, τρισδιάστατη σχεδίαση.   

Μοναδική και Αποκλειστική από τη BMW: Υβριδική Τεχνολογία με Γνήσια Οδηγική Απόλαυση. 
BMW Concept X6 ActiveHybrid. 

Μία πρωτοποριακή φιλοσοφία οχήματος και μία εξίσου πρωτοποριακή τεχνολογία κινητήρα, τώρα συνδυάζονται σε ένα μοναδικό αυτοκίνητο που εμφανίζεται για πρώτη φορά: Η BMW Concept X6 ActiveHybrid είναι το πρώτο στον κόσμο Sports Activity Coupé που υιοθετεί μία πρωτοφανή φιλοσοφία υβριδικής αυτοκίνησης – και όλα αυτά από τη Γερμανική κατασκευάστρια premium αυτοκινήτων.

Το αποτέλεσμα είναι η πρώτη BMW στον κόσμο των υβριδικών οχημάτων, η BMW Concept X6 ActiveHybrid, που συνδυάζει Γνήσια Οδηγική Απόλαυση με σημαντικά αυξημένη συνολική απόδοση. Και μόνο μέσω της φιλοσοφίας της η BMW Concept X6 ActiveHybrid επιτρέπει πολύ πιο δυναμική συμπεριφορά από ένα συμβατικό υβριδικό αυτοκίνητο και ταυτόχρονα μειώνει την κατανάλωση καυσίμου μέχρι 20% έναντι ενός εφάμιλλου οχήματος που λειτουργεί μόνο με κινητήρα καύσης. 

Το πρωτοποριακό σύστημα παραγωγής/μετάδοσης ισχύος και η μοναδική φιλοσοφία Sports Activity Coupé που είναι απαράμιλλη σε όλο τον κόσμο, δημιουργούν έναν ιδανικό συνδυασμό. Η τεχνολογία BMW ActiveHybrid έχει εξελιχθεί αποκλειστικά για ένα ιδιαίτερα δυναμικό αυτοκίνητο σ’ αυτή την κατηγορία και για εκτενή χρήση πέραν των ορίων  της πόλης. 

Από άποψης διαστάσεων, χαρακτήρα και δυναμικής συμπεριφοράς, η BMW Sports Activity Coupé είναι απλά ιδανική για να αναδεικνύει όλες τις δυνατότητες της τεχνολογίας ActiveHybrid της BMW, συνδυάζοντας μία κομψή και δυναμική οροφή με τα γνώριμα χαρακτηριστικά μιας BMW X. Σχεδιαστικά, φέρει όλα τα στοιχεία του DNA ενός μοντέλου BMW X, προσδίδοντας μία μοναδική σπορ διάσταση στο χαρακτήρα αυτών των οχημάτων. 
Ο συνδυασμός των πλεονεκτημάτων της ηλεκτροκίνησης με τη δυναμική συμπεριφορά BMW υπόσχεται μία απαράμιλλη οδηγική εμπειρία. 

Η τεχνολογία BMW ActiveHybrid για πρώτη φορά συνδυάζει τον κινητήρα καύσης και δύο ηλεκτροκινητήρες υψηλών επιδόσεων, ώστε το όχημα να μπορεί να εκμεταλλεύεται την αυξημένη απόδοση της υβριδικής τεχνολογίας σε μία πολύ μεγαλύτερη κλίμακα ταχυτήτων συγκριτικά με ένα συμβατικό, υβριδικό όχημα. Ένα ακόμα μοναδικό σημείο είναι η οδηγική εμπειρία που προσφέρει η τεχνολογία BMW ActiveHybrid, η οποία αντανακλά τα ιδιαίτερα στοιχεία της ηλεκτροκίνησης σε συνδυασμό με τα δοκιμασμένα χαρακτηριστικά ενός κινητήρα καύσης της BMW. 

Ανταποκρινόμενη άμεσα στις εντολές του οδηγού κατά την εκκίνηση, η ηλεκτροκίνηση προσφέρει τα ιδιαίτερα πλεονεκτήματά της από την αρχή. Στη συνέχεια, στη φάση της επιτάχυνσης, η BMW Concept X6 ActiveHybrid επιτυγχάνει μία τέλεια συνύπαρξη των δύο πηγών ισχύος, προσφέροντας ηχητικά και κραδασμικά ερεθίσματα στον οδηγό, κάτι πρωτοφανές για υβριδικό όχημα. Το αποτέλεσμα είναι μία οδηγική εμπειρία σε όλες τις ταχύτητες, όπου η δυναμική παραγωγή ισχύος και οι επιδόσεις ενός κλασικού κινητήρα BMW συνδυάζονται με το εξαιρετικά ακριβές και ταχείας ενεργοποίησης αυτόματο κιβώτιο. 
BMW ActiveHybrid: το επόμενο βήμα στη στρατηγική εξέλιξης BMW EfficientDynamics. 

Επιτυγχάνοντας μία βελτίωση στον τομέα τόσο της συνολικής οικονομίας όσο και της δυναμικής συμπεριφοράς, η BMW Concept X6 ActiveHybrid ταιριάζει άριστα στη στρατηγική εξέλιξης BMW EfficientDynamics. Πραγματικά, εφαρμόζοντας αυτή τη στρατηγική με πλήρη συνέπεια, η BMW μπορεί να προσφέρει σε όλες τις κατηγορίες αυτοκίνητα μέσα από την τρέχουσα προϊοντική γκάμα της, τα οποία υπερέχουν έναντι του ανταγωνισμού σε επιδόσεις και απόδοση. 

Η τεχνολογία BMW ActiveHybrid αποτελεί αναπόσπαστο τμήμα της στρατηγικής εξέλιξης BMW EfficientDynamics. Λανσάροντας αυτή την τεχνολογία, η BMW κάνει το επόμενο βήμα στη σταθερή μείωση τόσο της κατανάλωσης καυσίμου όσο και των εκπομπών ρύπων. Η τεχνολογία BMW ActiveHybrid βασίζεται σε μία αρθρωτή φιλοσοφία που ακολουθεί τη στρατηγική  “Best of Hybrid“ για την ενσωμάτωση των βέλτιστων εξαρτημάτων για κάθε περίπτωση σε οχήματα διαφορετικών φιλοσοφιών. Και εφαρμόζοντας αυτή τη στρατηγική, η BMW, με το πρώτο της πλήρως υβριδικό όχημα, κάνει το επόμενο βήμα για μία μακροχρόνια, βιώσιμη κινητικότητα, βασισμένη στη Γνήσια Οδηγική Απόλαυση. 

Η BMW Concept X6 ActiveHybrid είναι το αποτέλεσμα συνεπούς εξέλιξης  ελκυστικών φιλοσοφιών αυτοκινήτων και τεχνολογιών κινητήρων και συστημάτων μετάδοσης. Με το Sports Activity Vehicle (SAV), η BMW έχει ήδη φέρει την επανάσταση στην αγορά, δημιουργώντας μία ολοκληρωμένη, ολοκαίνουργια κατηγορία, όπου μέχρι τώρα υπήρχαν μόνο τα SUV. Και λόγω ανώτερης ευελιξίας και δυναμικής συμπεριφοράς, τόσο η BMW X5 όσο και η BMW X3 έχουν αποκτήσει τώρα κορυφαία θέση στην κατηγορία. 

Τώρα, η φιλοσοφία ενός Sports Activity Coupé δείχνει πώς η γκάμα των παγκοσμίως επιτυχημένων μοντέλων BMW X μπορεί να επεκταθεί με μία ακόμα αποκλειστική έκδοση, ενώ παράλληλα προτείνει ένα νέο τρόπο για να απολαμβάνει κάποιος τις σπορ επιδόσεις που αποτελούν σήμα κατατεθέν της μάρκας. 

Ένα ακόμα χαρακτηριστικό είναι η έξοχη ικανότητα της BMW στον τομέα της εξέλιξης κινητήρων, κάτι που αποτελεί τη βάση για το συνδυασμό πρωτοποριακής οδηγικής εμπειρίας και έξοχης απόδοσης. Επομένως, για μία φορά ακόμα, η BMW γίνεται δημιουργός τάσης σε ένα τμήμα της αγοράς με προοπτικές δυναμικής ανάπτυξης. 
Ένα υβριδικό όχημα BMW απαιτεί πρωτοποριακή τεχνολογία. 

Ο συνδυασμός Γνήσιας Οδηγικής Απόλαυσης της BMW με μία σημαντική μείωση στην κατανάλωση καυσίμου και στις εκπομπές ρύπων στο πρώτο πλήρως υβριδικό αυτοκίνητο της μάρκας, απαιτούσε την εφαρμογή μιας πρωτοποριακής τεχνολογίας για την αρμονική συνύπαρξη του κινητήρα καύσης και του ηλεκτροκινητήρα. 

Για μέγιστη αποτελεσματικότητα αυτής της διαδικασίας εξέλιξης, το BMW Group ένωσε τις δυνάμεις του με τη General Motors και τη DaimlerChrysler δημιουργώντας την Παγκόσμια Υβριδική Συνεργασία - Global Hybrid Cooperation με στόχο τη δημιουργία της επόμενης γενιάς υβριδικών συστημάτων κίνησης. Αυτοί οι τρεις ισότιμοι εταίροι ενώνουν τις τεχνογνωσίες και τους πόρους τους στο Κέντρο Υβριδικής Εξέλιξης των GM, DaimlerChrysler και BMW στο Troy Michigan, ΗΠΑ, και επικεντρώνονται στη δημιουργία ενός ευέλικτου συστήματος που θα επιτρέπει στην κάθε συμμετέχουσα εταιρία να εντάσσει την ειδική φιλοσοφία, σχεδίαση και δομή των αυτοκινήτων της στη νέα τεχνολογία, με έμφαση στα ιδιαίτερα στοιχεία κάθε μάρκας. Ακριβώς γι’ αυτό, η τεχνολογία του ενεργού κιβωτίου δύο προγραμμάτων που προέκυψε μέσα από αυτή τη συνεργασία, αποτελεί τμήμα του αρθρωτού συστήματος εξέλιξης BMW ActiveHybrid. 
Βελτιστοποιημένη χρήση ενέργειας και ανώτερη ισχύς σε όλες τις περιπτώσεις.

Η πρωτοποριακή μετάδοση ισχύος της BMW Concept X6 ActiveHybrid συνδυάζει δύο συμπαγείς, ηλεκτροκινητήρες υψηλών επιδόσεων με ένα κιβώτιο που χρησιμοποιεί σταθερές σχέσεις μετάδοσης. Αυτά τα συστήματα ισχύος συνδέονται μεταξύ τους μέσω τριών πλανητικών γραναζιών επιτρέποντας μία κατανομή ισχύος που καλύπτει τις κινητήριες δυνάμεις του κινητήρα καύσης και των ηλεκτροκινητήρων σε δύο κλίμακες μετάδοσης, διασφαλίζοντας επομένως ένα επίπεδο ευελιξίας ανέφικτο με κάποιο συμβατικό σύστημα υβριδικής κίνησης. Χάρη στο συνδυασμό κινητήρα εσωτερικής καύσης και ηλεκτροκίνησης παρέχεται πάντα η βέλτιστη ισχύς με τη μέγιστη απόδοση κάτω από όλες τις οδηγικές συνθήκες και απαιτήσεις του οδηγού.  

Το σύστημα το οποίο - λόγω των δύο προγραμμάτων λειτουργίας του - ονομάζεται ενεργό κιβώτιο δύο προγραμμάτων (two-mode), περιλαμβάνει επίσης μία υψηλής απόδοσης μπαταρία, ηλεκτρονικά ισχύος με ενσωματωμένη μονάδα μετατροπέα (inverter), και τα απαραίτητα καλώδια. 

Το ενεργό κιβώτιο δύο προγραμμάτων βασίζεται σε ένα ηλεκτρικό, συνεχώς μεταβαλλόμενο σύστημα μετάδοσης ECVT. Τα δύο προγράμματα λειτουργίας, από τα οποία το ένα έχει βελτιστοποιηθεί για χαμηλές και το άλλο για υψηλές στροφές, συμπληρώνονται από σταθερές σχέσεις μετάδοσης. 

Τα δύο τμήματα διαχωρισμού ισχύος του ECVT επιτρέπουν στον κινητήρα να λειτουργεί με συνεχώς μεταβαλλόμενες στροφές και διασφαλίζουν πολύ αποδοτικές υβριδικές λειτουργίες σε όλες τις συνθήκες λειτουργίας του αυτοκινήτου, όπου το πρωτοποριακό σύστημα της BMW Concept X6 ActiveHybrid καταφέρνει να μειώνει την κατανάλωση μέχρι 20% συγκριτικά με μία εφάμιλλη BMW που λειτουργεί μόνο με κινητήρα καύσης. 

Δεδομένου του συστήματος δύο προγραμμάτων, οι ηλεκτροκινητήρες είναι ακόμα πιο συμπαγείς σε διαστάσεις, πράγμα που επιτρέπει την ευκολότερη ενσωμάτωση στο αυτοκίνητο, αλλά και την ελάχιστη αύξηση βάρους, που είναι χαμηλότερο στην περίπτωση της BMW Concept X6 ActiveHybrid από όσο σε συμβατικά υβριδικά αυτοκίνητα εφάμιλλης ισχύος.  

Η BMW Concept X6 ActiveHybrid μπορεί να κινείται με ηλεκτρική ισχύ μόνο, με κινητήρα καύσης μόνο, ή με ένα συνδυασμό και των δύο κινητήριων μονάδων. Ανάλογα με τις οδηγικές συνθήκες, οι ηλεκτροκινητήρες μπορεί επίσης να χρησιμοποιούνται και για επιτάχυνση και για ανάκτηση ενέργειας μέσω πέδησης, στην οποία περίπτωση η ισχύς πέδησης που παράγεται στο ρολάρισμα του αυτοκινήτου και στο φρενάρισμα προωθείται προς τη μονάδα αποθήκευσης ενέργειας υψηλής τάσης για αύξηση της ηλεκτρικής ισχύος. 

Αυτή η ενέργεια, η οποία στη συνέχεια είναι διαθέσιμη για περαιτέρω χρήση, δεν χρειάζεται να παράγεται από τον κινητήρα καύσης και επομένως προσφέρεται ουσιαστικά δωρεάν. 

Χρησιμοποιώντας ήδη αυτή την αρχή με παρόμοιο τρόπο στα αυτοκίνητα παραγωγής με Σύστημα Ανάκτησης Ενέργειας μέσω Πέδησης, η BMW μπορεί να διασφαλίσει επαρκή διαχείριση ενέργειας και να διατηρήσει τη μπαταρία σε υψηλό επίπεδο φόρτισης. Στο δρόμο, αυτή η υποστήριξη που παρέχεται από τους ηλεκτροκινητήρες μέσω της λεγόμενης ‘πρόσθετης ώθησης’  χρησιμεύει, πρώτον, για να προσφέρει στο αυτοκίνητο πολύ πιο άμεση απόκριση και δεύτερον, για σημαντική μείωση της κατανάλωσης.  
Το BMW ActiveHybrid παίρνει τη σκυτάλη εκεί που ένα συμβατικό υβριδικό σύστημα κίνησης φτάνει στα όριά του. 

Τα συμβατικά υβριδικά συστήματα παρέχουν μία αποδοτική λύση μόνο για σχετικά μικρά ή μεσαίου μεγέθους οχήματα και σε σχετικά χαμηλές ταχύτητες. Και αυτό επειδή η περισσότερη ισχύς που προέρχεται από τον κινητήρα καύσης καταναλώνεται κυρίως για την παραγωγή και μετάδοση ηλεκτρικής ισχύος, λόγω του υψηλού ποσοστού ηλεκτροκίνησης. Ένα αυτοκίνητο με αυξημένη δυναμική, επιδόσεις και υψηλές ταχύτητες, επομένως, θα απαιτούσε μεγαλύτερο κινητήρα καύσης και κατά συνέπεια λιγότερο αποδοτικούς, μεγαλύτερους και βαρύτερους ηλεκτροκινητήρες. 

Στο πρόγραμμα κίνησης με διαχωρισμό ισχύος - που ονομάζεται και φιλοσοφία διακλάδωσης ισχύος - ένας από τους δύο ηλεκτροκινητήρες εκτελεί χρέη γεννήτριας, μετατρέποντας μέρος της ισχύος του κινητήρα σε ηλεκτρικό ρεύμα, που τροφοδοτείται στη συνέχεια στη μπαταρία ή στον δεύτερο ηλεκτροκινητήρα. Κατόπιν, ο δεύτερος ηλεκτροκινητήρας μετατρέπει αυτή την ισχύ που προέρχεται από τον πρώτο ηλεκτροκινητήρα ή από τη μπαταρία πάλι σε μηχανική ισχύ προς τον άξονα μετάδοσης.  

Η τεχνολογία δύο προγραμμάτων (two-mode) μεταβάλλει την ισορροπία ηλεκτρικής και μηχανικής ενέργειας στις αντίστοιχες διαδρομές ισχύος για βέλτιστη απόδοση. 

Ένα ακόμα σημείο είναι ότι τα συμβατικά υβριδικά συστήματα κίνησης δε συνοδεύονται από σταθερές σχέσεις μετάδοσης, που θα μπορούσαν να βελτιστοποιήσουν την κατανάλωση καυσίμου. Αντί αυτού χρησιμοποιούν ένα συνεχώς μεταβαλλόμενο κιβώτιο, με το μειονέκτημα οι όποιες επιδόσεις να μη συνοδεύονται από την ανάλογη πληροφόρηση από το αυτοκίνητο, αποτυγχάνοντας έτσι να προσφέρουν μία δυναμική οδηγική αίσθηση. 

Το ενεργό κιβώτιο δύο προγραμμάτων, από την άλλη, ξεπερνά και ελαχιστοποιεί τα μειονεκτήματα ενός συμβατικού υβριδικού συστήματος μετάδοσης. Μειώνει την αναλογία ισχύος που ρέει μέσω του ηλεκτρικού τμήματος της μετάδοσης σε μία ευρύτερη κλίμακα σχέσεων μετάδοσης. Με το διαχωρισμό ισχύος σε δύο κλίμακες μετάδοσης, το ενεργό κιβώτιο δύο προγραμμάτων, επομένως, εκμεταλλεύεται την ενέργεια και των δύο ηλεκτροκινητήρων με ιδανικό τρόπο, προσαρμοσμένο στις τρέχουσες οδηγικές συνθήκες. 
BMW ActiveHybrid: το αποτέλεσμα πολυετούς έρευνας.

Η αρχή του ενεργού κιβωτίου δύο προγραμμάτων της BMW Concept X6 ActiveHybrid αποτελεί σημαντικό ορόσημο στη στρατηγική ActiveHybrid της BMW, ικανοποιώντας τις απαιτήσεις ενός μεγάλου αριθμού πελατών που αναζητούν μία δυναμική, οικονομική και υπεύθυνη μορφή αυτοκίνησης. 

Για την επίτευξη αυτού του στόχου, η BMW αναζητά  μία σαφή στρατηγική ‘Άριστων Υβριδικών Πρακτικών’ (“Best of Hybrid”), η οποία επιτρέπει τη χρήση των βέλτιστων εξαρτημάτων σύμφωνα με μία αρθρωτή φιλοσοφία σε μοντέλα ποικίλων φιλοσοφιών που προγραμματίζονται για το μέλλον. Παράλληλα με την Global Hybrid Cooperation, το BMW Group έχει συνάψει μία δεύτερη κοινοπραξία με την DaimlerChrysler, για την εξέλιξη εξαρτημάτων υβριδικών συστημάτων κίνησης, με εφαρμογή στα πολυτελή sedan υψηλών επιδόσεων.  

Η BMW ξεκίνησε την εξέλιξη υβριδικών συστημάτων κίνησης πριν από πολλά χρόνια, πολύ πριν την ίδρυση της Global Hybrid Cooperation. Πραγματικά, η BMW δοκίμασε τα ηλεκτρικά συστήματα κίνησης από τα τέλη της δεκαετίας του 1980, για παράδειγμα στη BMW E1. Και το BMW Group ερευνά τον τομέα της υβριδικής τεχνολογίας και τις διάφορες δυνατότητές της πάνω από 15 χρόνια, εντάσσοντας πλήρως αυτή την τεχνολογία και τα ήδη υπάρχοντα αποτελέσματά της στη στρατηγική εξέλιξης BMW EfficientDynamics. 

Εν τω μεταξύ, το BMW Group έχει παρουσιάσει αρκετά υβριδικά πρωτότυπα οχήματα, ξεκινώντας με ένα υβριδικό βασισμένο στη BMW 518i το 1995. 
Ειδικότερα, οι έξοχες δυνατότητες αυτής της τεχνολογίας έχουν αποδειχτεί στη BMW X5 EfficientDynamics που παρουσιάστηκε το 2003 και στη
BMW Concept X3 EfficientDynamics που έκανε το δημόσιο ντεμπούτο της το 2005. 

Λανσάροντας τη BMW Concept X6 ActiveHybrid, η BMW παρουσιάζει  με υπερηφάνεια το υψηλότερο επίπεδο ωριμότητας στην υβριδική τεχνολογία μέχρι τώρα. Πραγματικά, αυτή η τεχνολογία προσφέρει όλα όσα χρειάζονται για να συνδυαστεί η αποδοτική οδήγηση με τη Γνήσια Οδηγική Απόλαυση που αποτελεί σήμα κατατεθέν της BMW. 

Το εξαιρετικό επίπεδο της τεχνολογίας ActiveHybrid της BMW αποδεικνύεται από το γεγονός ότι παρουσιάζεται σε συνδυασμό με ένα εντελώς νέο τύπο αυτοκινήτου: η BMW Concept X6 ActiveHybrid είναι το ελκυστικό όραμα ενός πραγματικά πρωτοποριακού αυτοκινήτου που προορίζεται για τέτοια τεχνολογία αιχμής.  
Θρυλικό δίδυμο: BMW ActiveHybrid και το παγκοσμίως πρώτο
Sports Activity Coupé.
Η BMW Concept X6 ActiveHybrid καθιερώνει ένα νέο πρότυπο από την πρώτη στιγμή, χάρη στον πρωτοποριακό συνδυασμό των χαρακτηριστικών σχεδίασης και φιλοσοφίας. 
Τέσσερις πόρτες και η ομαλή, δυναμική coupé οροφή συνδυάζονται με μία υψηλή γραμμή παραθύρων και τους μυώδεις θόλους των τροχών, διαμορφώνοντας μια διαχρονική παρουσία, ενώ η άριστη ισορροπία εμπρός και πίσω άξονα παραπέμπει σαφώς στην τετρακίνηση.

Στη φυσιογνωμία της BMW Concept X6 ActiveHybrid κυριαρχούν σχεδιαστικά στοιχεία που συμβολίζουν τo δυναμικό προσανατολισμό του αυτοκινήτου στο δρόμο, ενώ σε προφίλ άποψη, οι αναλογίες είναι ιδιαίτερα κομψές και συμμετρικές. Ο κοντός εμπρός πρόβολος τονίζει το δυναμικό χαρακτήρα του αυτοκινήτου, και ο μακρύς πίσω πρόβολος προβάλλει την αεροδυναμική και κομψή αισθητική του.

Τραβηγμένες προς τα πίσω και με την οροφή να κατεβαίνει ορατά και σταθερά από την κολόνα Β, οι κρυστάλλινες επιφάνειες μαζί με την ψηλή μεσαία γραμμή δημιουργούν τα μικρά τύπου coupé παράθυρα.

Η γραμμή οροφής, συνεχίζει κατεβαίνοντας ομαλά προς την πίσω αεροτομή, πριν τελικά ανασηκωθεί ελαφρώς, ολοκληρώνοντας τη συνολική γραμμή ενός coupé και ταυτόχρονα βελτιστοποιώντας τα αεροδυναμικά χαρακτηριστικά του αυτοκινήτου. 

Στο πίσω τμήμα, η BMW Concept X6 ActiveHybrid χωρίζεται από οριζόντιες γραμμές που κάνουν το αυτοκίνητο να δείχνει φαρδύτερο και υπογραμμίζουν το σταθερό του κράτημα στο δρόμο. 

Ένας μυώδης προφυλακτήρας και οι προστατευτικές ποδιές για το κάτω μέρος του πατώματος αποτελούν περαιτέρω κλασικά σχεδιαστικά στοιχεία μιας BMW X Car. Τέλος, οι κλασικές αναλογίες coupé αποδίδονται με ιδιαίτερο στυλ, αντιπροσωπευτικό για μία BMW X Car, μεταξύ άλλων και λόγω των μυωδών και κομψών πλευρικών τμημάτων. 
Αναγνωρίσιμη σχεδίαση BMW.

Η BMW Concept X6 ActiveHybrid είναι άμεσα αναγνωρίσιμη σαν μοντέλο  BMW από όλες τις οπτικές γωνίες. Όλα τα σχεδιαστικά στοιχεία εκφράζουν τη σχεδιαστική γλώσσα BMW, με έμφαση κυρίως σε αυτές τις ανάγλυφες γραμμές που είναι σήμα κατατεθέν των μοντέλων BMW X. 

Τα εμπρός, πλαϊνά και πίσω τμήματα του αμαξώματος ρέουν ομαλά το ένα μέσα στο άλλο, υιοθετώντας διάφορα σχεδιαστικά στοιχεία που δηλώνουν τη μάρκα BMW, όπως η χαρακτηριστική μάσκα, οι στρογγυλοί ‘κομμένοι’ προβολείς, η χαρακτηριστική μεσαία γραμμή που φτάνει μέχρι τις οριζόντιες πίσω γραμμές. 

Σύμφωνα με τη φιλοσοφία μιας BMW X Car, οι θόλοι των τροχών είναι ελαφρώς τετράγωνοι ώστε να φιλοξενούν μεγάλες ζάντες ελαφρού κράματος αλουμινίου 21-ιντσών, σχεδίασης Υ, που δημιουργήθηκαν ειδικά για την BMW Concept X6 ActiveHybrid. 
Αυτή είναι πραγματικά μία νέα έκδοση των τρισδιάστατων ζαντών με ατομικές ακτίνες που φέρουν εσωτερικές επιφάνειες (εσοχές) όχι μόνο στην κορυφή, αλλά και πιο κάτω, προς τα εσωτερικά τμήματά τους. 

Οι εξωτερικοί καθρέπτες της BMW Concept X6 ActiveHybrid είναι επίσης νέας σχεδίασης, και μία λευκή, λαμπερή σειρά φώτων να ξεχωρίζουν μεταξύ του κάτω στοιχείου που έχει φινίρισμα στο χρώμα του αμαξώματος και του πάνω τμήματος του κελύφους του καθρέπτη από αλουμίνιο. Συμπληρώνοντας τους φωτεινούς δακτυλίους των προβολέων, γνώριμο στοιχείο BMW, αυτά τα πρόσθετα φώτα λειτουργούν επίσης σαν φώτα ημέρας. 

Η μοναδικότητα της BMW Concept X6 ActiveHybrid πηγάζει και από τη σχεδίαση των πίσω φώτων όπου το σχήμα L, σήμα κατατεθέν μιας BMW X Car ερμηνεύεται εκ νέου με μία ιδιαίτερα δυναμική έκδοση με ομαλές καμπύλες. Τα πίσω φώτα, που εκτείνονται μέχρι τα πλαϊνά πάνελ, δίνουν επίσης έμφαση στο συνολικό πλάτος του αυτοκινήτου τη νύχτα. 
Μπροστά και πίσω: σαφείς ενδείξεις ενός αποδοτικού συστήματος.

Η BMW Concept X6 ActiveHybrid προβάλλει τη μοναδική της σχεδίαση με αυθεντικά στοιχεία που είναι εμφανή με την πρώτη ματιά. Επομένως, και μόνο με την εμφάνισή του, αυτό το πρωτότυπο όχημα γεννά τις πιο μεγάλες προσδοκίες για την οδηγική εμπειρία που μπορεί να προσφέρει ένα τέτοιο Sports Activity Coupé. Υπογραμμίζει σαφώς το στιβαρό χαρακτήρα και την έξοχη πρόσφυση ενός μοντέλου BMW X Car σε συνδυασμό με δυναμικές οδηγικές αρετές, πρωτοφανείς για την κατηγορία. 

Αυτή η μοναδική φιλοσοφία κίνησης εκφράζεται επίσης μέσα από τη σχεδίαση της BMW Concept X6 ActiveHybrid: δεν είναι μόνον οι λωρίδες των μαρσπιέ με τη μπλε, φωτιζόμενη ένδειξη “BMW ActiveHybrid” και η έντονη χρωματική αντίθεση βαφής/φιμέ παραθύρων, που επιβεβαιώνουν το υψηλό επίπεδο αυτού του οχήματος, αλλά και άλλα, πραγματικά μοναδικά πρωτοποριακά σχεδιαστικά χαρακτηριστικά στο πίσω τμήμα του. 

Μόλις οι ηλεκτροκινητήρες αναλαμβάνουν πλήρη καθήκοντα και παρέχουν όλη την απαιτούμενη ισχύ, ένα σαφές σήμα για βελτιστοποιημένη καύση και εκπομπές ρύπων εμφανίζεται με υπερηφάνεια στο πίσω τμήμα, καθώς η υποδαπέδια προστασία από αλουμίνιο (ποδιά), μπροστά και πίσω, είναι ένα κινητό στοιχείο της BMW Concept X6 ActiveHybrid: Ενώ λοιπόν το αυτοκίνητο λειτουργεί αποκλειστικά με ηλεκτρική ισχύ, το πίσω προστατευτικό πάνελ μπορεί να μετατοπιστεί προς τα πάνω για να καλύψει τις δύο απολήξεις εξαγωγής όσο διάστημα δεν χρησιμοποιούνται. 

Η πρωτοποριακή φιλοσοφία της BMW Concept X6 ActiveHybrid αποδεικνύει σαφώς ότι τα μεγάλα και δυναμικά οχήματα μπορούν επίσης να οδηγούνται οικονομικά και με υψηλή περιβαλλοντική συνείδηση, ανοίγοντας ταυτόχρονα νέους ορίζοντες στον τομέα της οδηγικής απόλαυσης και της αισθητικής. 

Η BMW Concept X6 ActiveHybrid, επομένως, προσφέρει όχι μόνον ένα ιδιαίτερα υψηλό πρότυπο απόδοσης, αλλά και ανώτερη δυναμική συμπεριφορά, καθώς αυτό το πρωτότυπο ικανοποιεί τα υψηλά πρότυπα BMW EfficientDynamics από κάθε άποψη. Πραγματικά, η BMW Concept X6 ActiveHybrid εκφράζει πρόοδο σε όλα τα επίπεδα – κράτημα, συνολική οικονομία και σχεδίαση. 
Η Γνήσια Οδηγική Απόλαυση και η μοναδική εμπειρία ενός ιδιαίτερα αποδοτικού τρόπου μεταφοράς γίνονται αντιληπτά με την πρώτη ματιά. 

Εξωτερικές διαστάσεις

